Polisieman doodgeskiet ná tref-en-trapArgieffoto: SAPD Willies Mchunu, LUR vir gemeenskapsveiligheid in die provinsie, het gesê konst. Nokukhanya Sibiya is Saterdag doodgeskiet terwyl hy die verdagtes agternagesit het. Volgens Mchunu is Sibiya die tweede polisiebeampte wat die afgelope 10 dae in die provinsie doodgeskiet is. “Misdadigers doen die weerlose gemeenskap ŉ groot onreg aan wanneer hulle polisiebeamptes aanval en doodmaak.” Konst. Simiso Clement Zondi is op Kersdag in eMatimatolo, Greytown doodgeskiet terwyl hy ondersoek ingestel het na ŉ saak wat verband hou met onwettige vuurwapens. Mchunu het gesê gemeenskappe moet saamwerk om te help om misdadigers te isoleer. “Kom ons werk almal saam om te verseker dat ons polisiebeamptes die ondersteuning kry wat hulle verdien.” Twee mense is intussen in hegtenis geneem in verband met die saak wat Sibiya ondersoek het.